
12.11.2018

ŞTIRE

Premiile ONU pentru Serviciile Publice (UNPSA) 2019

Agenţia Naţională a Funcţionarilor Publici, informează asupra demarării procedurii de înscriere a iniţiativelor naţionale la Premiile ONU pentru Serviciile Publice (UNPSA) 2019.
Premiile se adresează tuturor instituţiilor publice naţionale, centrale şi locale, în cazul parteneriatelor inovative (societate civilă, ONG-uri) fiind necesară nominalizarea instituţiei partenere.
Iniţiativele trebuie să se înscrie într-una din cele 5 categorii:
1. Oferirea de servicii incluzive și echitabile 
2. Asigurarea de abordări integrate în instituțiile publice
3. [bookmark: _GoBack]Dezvoltarea de instituții publice eficiente și responsabile
4. Promovarea transformărilor digitale în instituțiile publice
5. Promovarea serviciilor publice luând în considerare egalitatea de șanse între femei și bărbați 

Dosarul de candidatură trebuie să conţină materiale suport, maxim 3 (un raport de evaluare, o evaluare de audit internă sau externă, planuri de implementare, rezultate ale clienţilor/ sondaje, cărţi, link-uri către prezentări video, articole din ziare) şi 2 scrisori de recomandare de la terţe părţi.
Candidaturile trebuie prezentate într-una din limbile oficiale ale ONU (engleză, franceză, rusă, chineză, arabă), preferabil în limbile engleză sau franceză.
Dosarul se depune online la adresa: https://publicadministration.un.org/unpsa/en/ până la data de 30 noiembrie 2018.
Informaţii suplimentare pot fi solicitate la adresa UNPSA@un.org sau telefonic la +1(917)367 3004.

